# Manchester by the Sea

Manchester by the Sea és un film dramàtic estatunidenc del 2016, escrit i dirigit per Kenneth Lonergan i protagonitzada per Casey Affleck, Michelle Williams, Kyle Chandler i Lucas Hedges. Amazon Studios es va associar amb Roadside Attractions per distribuir i comercialitzar la pel·lícula. Va obtenir dos Oscars (2017), al millor actor per Casey Affleck i al millor guió original per Kenneth Lonergan. S'ha doblat al català.

## Argument

En Lee torna a Manchester by the Sea (Massachusetts) després de la mort del seu germà, per tenir cura del seu nebot adolescent i on haurà d'afrontar al seu passat.

## Producció

La idea original de la pel·lícula va començar quan l'actor Matt Damon i el seu col·laborador habitual Chris Moore buscaven un projecte perquè fos el primer film de Damon com a director. En les reunions també hi participà l'actor John Krasinski (conegut pel seu paper de Jim a la versió estatunidenca de The Office). L'agenda de Matt Damon li va impedir protagonitzar i dirigir la pel·lícula, deixant la responsabilitat de la direcció i guió a Kenneth Lonergan a qui havia conegut uns anys abans en la producció d'una obra teatral londinenca. A partir de la història original Lonergan va incloure els flashbacks per presentar les relacions i secrets del passat de Lee Chandler (Casey Affleck) abans del moment de deixar el poble.

## Repartiment

* Casey Affleck: Lee Chandler
* Michelle Williams: Randi
* Kyle Chandler: Joe Chandler
* Lucas Hedges: Patrick Chandler
* Gretchen Mol: Elise
* Erica McDermott: Sue
* Matthew Broderick: Rodney
* Heather Burns: Jill
* Tate Donovan: Entrenador Hoquei
* Josh Hamilton: Wes

## Al voltant de la pel·lícula

El 23 de gener del 2016 el film va ser estrenat al Festival de Cinema de Sundance i el setembre del mateix any al Telluride Film Festival i al Festival de Toronto. Amb Manchester by the Sea Amazon Studios s'ha convertit en la primera distribuïdora de reproducció en línia en aconseguir nominació a l'Oscar a la millor pel·lícula.

## Nominacions i premis

| Premi | Categoria | Candidat | Resultat |
| National Board of Review | Millor film | | Guanyadora |
| National Board of Review | Millor actor | Casey Affleck | Guanyador |
| National Board of Review | Millor guió original | Kenneth Lonergan | Guanyador |
| National Board of Review | Milor actor revelació | Lucas Hedges | Guanyador |
| American Cinema Editors, USA | Millor muntatge film dramatic | | Nominació |
| Globus d'Or | Millor film dramàtic | | Nominació |
| Globus d'Or | Millor director | Kenneth Lonergan | Nominació |
| Globus d'Or | Millor actor en film dramàtic | Casey Affleck | Guanyador |
| Globus d'Or | Millor actriu repartiment | Michelle Williams | Nominació |
| Globus d'Or | Millor guió | Kenneth Lonergan | Nominació |
| Satellite Awards | Millor pel·lícula | | Guanyadora (compartit amb La La Land) |
| Satellite Awards | Millor director | Kenneth Lonergan | Guanyador |
| Satellite Awards | Millor actor | Casey Affleck | Nominació |
| Satellite Awards | Millor actriu repartiment | Michelle Williams | Nominació |
| Satellite Awards | Millor actor repartiment | Lucas Hedges | Nominació |
| Satellite Awards | Millor guió original | Kenneth Lonergan | Nominació |
| Satellite Awards | Millor banda sonora original | Lesley Barber | Nominació |
| Premis Oscar | Millor pel·lícula | | Nominació |
| Premis Oscar | Millor director | Kenneth Lonergan | Nominació |
| Premis Oscar | Millor actor | Casey Affleck | Guanyador |
| Premis Oscar | Millor actriu repartiment | Michelle Williams | Nominació |
| Premis Oscar | Millor actor repartiment | Lucas Hedges | Nominació |
| Premis Oscar | Millor guió original | Kenneth Lonergan | Guanyador |

## Referències

* 1 2 Lang, Brent. «Amazon Makes Oscar History as First Streaming Service Best Picture Nominee» (en anglès). Variety US, 24-01-2017.
* ↑ «La llista de tots els guanyador dels Oscars 2017». Ara.cat, 27-02-2017.
* ↑ «‘Moonlight’ guanya l'Oscar a millor film, després d'una errada històrica». Vilaweb.cat, 27-02-2017.
* ↑ CCMA. «Programació de TV3», 01-08-2023. [Consulta: 1r agost 2023].
* ↑ Martínez Mantilla, Daniel. «'Manchester by the Season rompe al espectador con un puzzle sobre la culpa y la familia» (en castellà). Fotogramas, 09-09-2016.
* ↑ Godfrey, Alex. «Manchester by the Sea: how Matt Damon and brutal honesty helped make 2017's most affecting film» (en anglès). The Guardian, 09-01-2017.
* 1 2 3 Fear, David. «'Manchester by the Sea': The Story Behind Sundance 2016's Best Movie» (en anglès). RollingStone, 01-02-2016. Arxivat de l'original el 2016-11-13. [Consulta: 11 febrer 2017].
* ↑ Hedges, Lucas. «From 'Sunset Boulevard' to 'Manchester by the Sea,' movie flashbacks spice up and enrich the plot» (en anglès). Los Angeles Times, 24-12-2016.
* ↑ «2016 Winners&Nominees». International Press.